Aika		Tiistai 18.8.2015 kello 18.00-19.54.

Paikka		Kerhotupa	

Läsnä		Veli Immonen puheenjohtaja
		Sini Nieminen sihteeri
		Tuulikki Soisalo
		Esko Hellsten
		Petri Miikkola
		Heikki Suuronen
		Tapio Takala
		Tuula Laakso (§10 asti)
		Eila Lindström

Poissa		Sirkku Säilä-Pietilä

Kutsuttuna	Anneli Haapalainen käteiskassanhoitaja
		Erja Mononen taloudenhoitaja
		Erkki Karulinna isäntä

Alueen katselmus
Alueen katselmus suoritettiin 12.8. Vain 24 huomautusta jaettiin tänä vuonna, hyvä me! Lähinnä parannettavaa oli polkujen siisteydessä ja korkeiden puiden lyhentämisessä.

Talousarvio vuodelle 2016
Hallitus on laatinut talousarvioehdotuksen ensi vuodelle ja se esitellään syyskokouksessa. Toivottavasti mahdollisimman moni pääsee paikalle keskustelemaan asioista. Tiedossa on ainakin kerhotalon katon uusiminen lähivuosina.

Syyskokous
Syyskokous on sunnuntaina 25.10 kello 14. Kutsut ja oheismateriaali lähetetään lähempänä ajankohtaa.

Siirtolapuutarhaliiton kalenteri
Kalentereita tulee taas myyntiin sähkömittareidenlukupäivänä 5.9, hinta 8€. 

Kaniasia
Varaisäntä on ollut yhteydessä kaupungin kaniasioista vastaavaan henkilöön, joka on luvannut tahollaan tehdä voitavansa jotta ensi syksynä alueen kanikantaa pienennettäisiin.

Rakennus- ja toimenpidelupahakemukset
Hallitus pyrkii uudistamaan hakemuspohjan. Kaikki työt, joille on myönnetty lupa, tullaan tarkistamaan ja lupaan kirjaamaan, ovatko ne hakemuksen mukaisesti suoritettu. Lupahakemukset arkistoidaan mökeittäin, jotta jälkeen päin on helppo tarkistaa, mitä mihinkin mökkiin on tehty. Tästä syystä olisi todella tärkeää, että jokaisesta toimenpiteestä tehtäisiin hakemus tai ilmoitus.

Tulevia tapahtumia
Roopen ruukku petankkikilpailu Herttoniemessä sunnuntaina 30.8.

Sähkömittareiden luku lauantaina 5.9. Soppaa myynnissä kerhotalolla.

Kauden päättäjäiset eli Octoberfest yhdessä Pakilan kanssa 26.9 kello 19 alkaen. Tuo omat makkarat ja oluet!

Hallituksen tulevat kokoukset
Seuraava kokous pidetään tiistaina 15.9. Muistattehan laittaa rakennus- ja toimenpideluvat/ilmoitukset hyvissä ajoin rakennustoimikunnan jäsenelle. Kiireellisissä tilanteissa hallitus voi käsitellä ilmoituksen sähköpostitse, ole silloin yhteydessä suoraan sihteeriin! Rakentamista/toimenpidettä EI saa aloittaa ennen kuin hallitus on käsitellyt hakemuksen. Hakemus pitäisi jättää myös kattojen pinnoitetöistä sekä kaikista toimenpiteistä, jotka muuttavat mökin ulkonäköä.